Uitgawe 21: 27 Augustus 2018
Uitgawe 21 - 27 Augustus 2018
Geluk aan elke leerder wat verkies is tot die Valieraad. Julle doel is om Hoërskool Overvaal te dien.
Geluk aan die deelnemers van die Valie Talentaand. Dit is wonderlik om te sien met watter talente ons leerders geseën is.
Geluk aan die wenners van die Mnr. en Mej. Overvaal. Dit was weereens ‘n puik aand met baie mooi kinders.
Geluk aan ons landloopatlete wat so mooi presteer het by die D7-kampioenskappe. Julle maak ons trots.
Sterkte aan die graad 12-leerders met hulle voorbereidende eksamen. Mag dit met een en elkeen goed gaan.
Mnr. Lesufi gebruik more-aand ons skoolsaal om ouers toe te spreek oor hoekom hy poog om regulasies daar te stel om die magte van beheerliggame in te perk ten opsigte van verskeie sake.
Ek vra dat ons die saal vol maak met ons eie mense sodat hy besef die proses is nie so maklik nie. Dit is belangrik dat beheerliggame die reg behou tot openbare skole, vir die toekoms van goeie gehalte onderrig in skole. Ondersteun beheerliggame asb.
Dit is die einde van die maand en ek wil ‘n versoek rig dat u asb. u finansiële verpligtinge sal nakom.
“My liewe broers en susters, dit gee julle alle rede om julle nie ‘n duim te laat wegbeweeg van dit waarin julle glo nie. Staan vas. As daar iets is wat julle vir die Here kan doen, doen dit en nog meer, maak nie saak wanneer en waar nie. Julle twyfel mos nie een oomblik daaraan dat wat julle vir die Here doen die moeite werd is nie.” - 1 Kor. 15: 58
Dringende versoek aan ouers!
Panyaza Lesufi, LUR vir onderwys in Gauteng, verklaar oorlog teen Afrikaanse skole met sy opmerkings tydens openbare vergaderings by skole die afgelope week. Hierdie sessies moet ouers inlig oor voorgestelde regulasiewysigings in Gauteng, wat bepaal dat die LUR die finale sê het oor waar en in watter taal leerders skoolgaan.
‘n Beroep word gedoen op ál ons ouers, sowel as elke persoon vir wie Afrikaans en gehalte moedertaalonderrig belangrik is, om die vergadering by Hoërskool Overvaal by te woon, kritiese vrae te vra en selfs video’s te neem as bewys van wat Lesufi kwytraak. Hierdie aangeleentheid raak nie net Hoërskool Overvaal nie, maar elke skool in Gauteng.
Indien die nuwe skoleregulasies goedgekeur word, sal skole op die volgende maniere geaffekteer word:
Beheerliggame se regte sal weggeneem word.
Die HOD en LUR van Onderwys gaan al die besluite neem.
Diskriminasie teen Afrikaanse leerders wat nie in skole naby aan hulle huis geplaas word nie.
Sekere skole in Gauteng is disfunksioneel en word nie opgeknap nie.
Lewer ook kommentaar op voorgestelde regulasies by www.virskole.com. Kommentaar sal op 30 Augustus aan Gauteng Departement van Onderwys oorhandig word. Hoe meer kommentaar ons lewer, hoe beter kan ons keer dat ons goeie openbare skole, mislukte staatskole word.
Die besonderhede oor die openbare vergadering is soos volg:
Datum: Dinsdag, 28 Augustus 2018
Plek: Hoërskool Overvaal
Die nuut gestigde ATKV-kultuurtak van Hoërskool Overvaal loods ‘n lentedagprojek om die skoolgronde op te kikker.
Bring ‘n plant, ‘n pakkie sade of saailinge wat ons kan plant of R20 om gewone klere te mag dra op 31 Augustus.
Help ons asseblief om die skoolgronde weer te laat blom.
Opsomming van positiewe en negatiewe punte op dissiplinêre stelsel
Ter inligting, gee ons net graag vir u die kodes deur van die verskillende oortredings waarvoor u kind 'n "blou briefie" kan ontvang:
Kode op blou briefie Oortreding / positiewe aktiwiteit Puntetoekenning
01 Huiswerk nie gedoen nie - 10
02 Boeke tuis vergeet - 10
03 Afskryf van huiswerk - 15
04 Afskryf van huiswerk deur leerder toegelaat - 15
10 Laatkom (4 minute) - 10
11 Oortreding van ‘n skoolreël - 20
12 Kru taalgebruik - 10
13 Nie in toesigklas / saal / voogperiode - 30
14 Rook en/of in besit van sigarette - 60
15 Stokkiesdraai (Ongemagtigde wegbly van klas en skool) - 60
16 Uitdagende, onbeskofte gedrag teenoor personeellid - 30
17 Steur die onderrigsituasie - 20
18 Alle wangedrag soos genoem in Bylaag 1 en 2 van die Provinsiale Gazette van 4 Oktober 2000 - 180
19 Oneerlikheid tydens toetse en eksamens - 120
50 Deelname aan sport + 25
51 Deelname aan kultuuraktiwiteite + 25
52 Bywoon en ondersteun van kultuur- en sportaktiwiteite + 5
53 Hulp in skoolverband (bv. merk van bane) + 10
55 Volle teenwoordigheid tydens Interhoër + 30
Wanneer 'n leerder 'n oortreding begaan, word 'n "blou briefie" vir hom/haar voltooi. Die leerder moet die briefie onderteken aangesien dit 'n skulderkenning is. Nadat die klasonderwyser/es sowel as die graadhoof die "blou briefie" onderteken het, word dit na die administratiewe kantoor gestuur, waarna dit ingelees word op 'n stelsel, en 'n sms aan die ouers/voogde gestuur word om hulle in kennis te stel van die oortreding.
Daar vind vier detensies per jaar plaas - net voor elke detensiedatum word verslae getrek van alle leerders wat 60 en meer negatiewe punte op hulle rekords het. Leerders wat geïdentifiseer is, sal elkeen vroegtydig skriftelik in kennis gestel word dat hulle detensie moet bywoon, en 'n sms sal ook aan die betrokke ouers/voogde gestuur word om hulle hiervan in kennis te stel. Sodra die leerders die detensie bygewoon het, sal 60 negatiewe punte van die leerders se rekords verwyder word.
Wanneer verslae getrek word en 'n leerder se puntetelling is 180 of meer negatiewe punte, sal die leerder voor die dissiplinêre komitee van die beheerliggaam verskyn. Dieselfde prosedure sal gevolg word as met detensie, deur die leerder skriftelik in kennis te stel van die dissiplinêre verhoor en 'n sms aan die betrokke ouers/voogde gestuur sal word vir kennisname. Die dissiplinêre komitee besluit oor die skuld/onskuld van die leerder na gelang van getuienis wat aangehoor word en het die mag om op die gepaste straf te besluit - dit kan selfs lei tot skorsing of 'n aansoek wat by die Departement van Onderwys ingegee word om te begin met uitsettingstappe.
Indien die laaste detensie van die jaar plaasgevind het, en 'n leerder steeds 60 of meer negatiewe punte op sy/haar rekord het, word hierdie punte oorgedra na die volgende jaar, en moet die leerder in Januarie eers detensie bywoon om weer op 'n nul-telling te kom.
Soos u sal merk, is daar ook positiewe puntetoekennings, en dit kan weer negatiewe punte op 'n leerder se rekord, verminder. Leerders sal, in die geval van positiewe punte, 'n "geel briefie" ontvang, en die ouers/voog sal dan ook 'n sms ontvang.
Die aflê van detensie is verpligtend. Sou 'n leerder sonder grondige rede en skriftelike verduideliking versuim om detensie by te woon, sal dit beskou word as 'n ernstige oortreding wat dienooreenkomstig streng gestraf sal word.
Uitslae: krieket teen General Smuts op 25 Augustus
Overvaal 287/10 - 34.2 overs
General Smuts 91/10 - 18 overs
Overvaal wen met 196 lopies
Ek doen 'n beroep op al ons ouers om asseblief ons op hoogte te hou van oud-leerders se prestasies. Ons wil dit graag in ons nuusbrief plaas.
Wenners: Mnr. en mej. Overvaal
Mnr. Overvaal: JP Reynders Mej. Overvaal: Anke Bezuidenhout
1ste Prins: Arno Vlok 1ste Prinses: Amé Botha
2de Prins: Stefan Kooij 2de Prinses: Cameron Erasmus
Mnr. Overvaal: Dylen Smit Mej. Overvaal: Wilmari Snyman
1ste Prins: Armand Pieterse 1ste Prinses: Lorika van Staden
2de Prins: Dyllan Swanepoel 2de Prinses: Cameron van Greune
Landloopoefening elke dag by die skool vanaf 14:00 – 15:00.
Datum Gasheerskole Plek
1 September Gautengkampioenskappe Suiderlig
15:00 4km – junior meisies (2003/2004/2005)
15:15 4km – junior seuns (2003/2004/2005)
15:30 4km – senior meisies (1999/2000/2001/2002)
15:45 6km – senior seuns (1999/2000/2001/2002)
Reël asb. met mej. Groenewald vir ‘n plakker en indien jy van busvervoer gaan gebruik maak.
MNR B D MOFOKENG 30
MEV B C VAN SITTERT 31
MEJ P ESTERHUIZEN 2
27 LAWRENSON RUAN GR 10/4
NOTHNAGEL BIANCA GR 11/1
VENTER CHANTé GR 10/4
28 BOSMAN HEIDI GR 9/1
ELS WERNER GR 9/2
HELBERG VERONIQUE GR 8/4
KAPP ERICH GR 10/4
29 MOKOENA SECHABA GR 12/1
SCHUTTE ALEX GR 10/3
VAN DER MERWE PHOEBE GR 9/4
WAIT RICARDO GR 8/3
30 BOUWER BIANCA GR 11/2
DE VITTORIO EDWARDO GR 10/2
DU PREEZ SHEVON GR 10/3
VAN EEDEN TWANé GR 10/4
1 JUCKERS ANRU GR 12/2
2 VAN DER WESTHUIZEN ARMAND GR 11/2
27-Aug Maandag 9:00 IGO V2
28-Aug Dinsdag 9:00 IT V1 3 NP
14:00 Eng FAL V1 2 NP
29-Aug Woensdag 9:00 EKO V1 2 P
30-Aug Donderdag 9:00 RTT V1 3 NP
31-Aug Vrydag 9:00 Wisk/Wisk Glt V1 3 P